Hoblík

Hoblík je truhlársky nástroj na opracovanie dreva. Slúži k zarovnaniu a vyhladeniu povrchu dreva. Táto činnosť sa nazýva  hobľovanie.

 Klasický hoblík sa obvykle skladá z dreveného tela v tvare hranola, v ktorom je pod uhlom zapustený nôž. Brit noža vyčnieva niekoľko desatín milimetra pod spodnú rovinu hoblíka. Kĺzavým pohybom hoblíka po povrchu dreva odkrajuje nôž tenkú vrstvu dreva - hoblinu. Na prednej časti hoblíkov býva rukoväť pre ľahšie uchopenie. Moderné ručné hoblíky sú vyrábané z kovu. Oproti dreveným hoblíkom majú vyššiu presnosť a životnosť. Funkcia je zhodná s hoblíkom dreveným.

 Elektrický hoblík je ručný nástroj podobný hobľovačke. Má viacero britov umiestnených na valcovom rotore. Rotáciou britov hoblík obrába povrch dreva.

Iné projekty 
 

Nástroje
Obrábanie dreva